ai4bharat/Pralekha huggingface dataset:
وزیراعظم کا دفتر
کلائیمیٹ ایمبیشن سمٹ میں وزیر اعظم کے پیغام کا متن
معزز حضرات ،
یہ سربراہ اجلاس آب و ہوا میں تبدیلی کے خلاف ہماری لڑائی کے سب سے حوصلہ افزا قدم - پیرس معاہدے کے پانچ سال مکمل ہونے کے موقع پر ہو رہا ہے ۔ آج ، ایسے میں ، جب کہ ہم اپنی نظر کو اور زیادہ اونچائیوں تک لے جانے کی کوشش کر رہے ہیں ، ہمیں ماضی کے منظر کو نہیں بھولنا چاہیئے ۔ ہمیں نہ صرف اپنے حوصلوں پر نظر ثانی کرنی چاہیئے بلکہ پہلے سے مقررہ اہداف کے تئیں کامیابی کا بھی جائزہ لینا چاہیئے ۔ صرف اُس صورت میں ہی ہماری آواز مستقبل کی نسلوں کے لئے بھروسہ مند ہو گی ۔
معزز حضرات ،
میں بہت انکسار کے ساتھ آپ کو یہ بتانا چاہتا ہوں کہ بھارت نہ صرف پیرس معاہدے کے اپنے اہداف کو حاصل کرنے کی راہ پر گامزن ہے ، بلکہ یہ توقعات سے کہیں آگے بڑھ جائے گا ۔ ہم نے اپنے اخراج میں 2005 ء کی سطح میں 21 فی صد کی کمی کی ہے ۔ ہماری شمسی توانائی کی صلاحیت ، جو 2014 ء میں 2.63 گیگا واٹ تھی ، 2020 ء میں 36 گیگا واٹ ہو گئی ہے ۔ قابلِ تجدید توانائی کی ہماری صلاحیت دنیا میں چوتھی سب سے زیادہ صلاحیت ہے ۔
یہ صلاحیت 2022 ء سے پہلے 175 گیگا واٹ تک پہنچ جائے گی اور ہم نے اِس سے بھی زیادہ حوصلہ مند ہدف مقرر کیا ہے - 2030 ء تک قابل تجدید توانائی کی 450 گیگا واٹ کی صلاحیت حاصل کرنا ۔ ہم نے اپنے جنگلات میں توسیع کرنے اور نباتاتی تنوع کا تحفظ کرنے میں کامیابی حاصل کی ہے اور دنیا کی سطح پر بھارت نے دو اہم اقدامات کا آغاز کیا ہے ۔
- بین الاقوامی شمسی اتحاد اور
- آفات میں قابلِ بحالی بنیادی ڈھانچے کا اتحاد ۔
معزز حضرات ،
2047 ء میں بھارت ایک جدید اور آزاد ملک کے طور پر 100 سال کا جشن منائے گا ۔ کرۂ ارض کے رہنے والے میرے تمام ساتھیوں کے لئے ، میں آج ایک عہد کرتا ہوں ، صد سالہ بھارت نہ صرف اپنے ہدف پورے کرے گا ، بلکہ آپ کی توقعات سے کافی آگے بڑھ جائے گا ۔
شکریہ ۔
۔۔۔۔۔۔۔۔۔۔۔۔ ۔۔۔۔۔۔۔۔۔۔۔۔ ۔۔۔۔۔۔۔۔۔۔۔۔۔۔ ۔۔۔ ۔۔۔۔۔۔۔۔۔۔

U. No. 8051
(
زراعت اور کاشتکاروں کی فلاح و بہبود کی وزارت
زرعی اداروں کے ذریعے کی جانے والی ریسرچ
نئی دہلی ،12؍فروری:
ملک میں ڈی اے آر ای؍آئی سی اے آر کے تحت 99تحقیقی اداروں اور 11ایگریکلچرل ٹیکنالوجی ایپلی کیشن ریسرچ انسٹی ٹیوٹکے علاوہ مجموعی طورپر 722کِرشی وگیان کیندر ، 3سینٹرل ایگریکلچرل یونیورسٹیز، 4ڈیمڈ یونیورسٹیز ہیں۔ اس کے علاوہ آئی سی اے آر 63اسٹیٹ ایگریکلچرل یونیورسٹیز اور ایگریکلچرل فیکلٹی والی 4روایتی یونیورسیٹیوں کو بھی تعاون دیتی ہے۔
گزشتہ تین برسوں کے دوران ڈی اے آر ای؍آئی سی اے آرکے ذریعے خرچ کی گئی مکمل رقم 21,859.84 کروڑ روپے رہی۔
آئی سی اے آر نے اداروں کے ریسرچ نتائج کا تجزیہ کرنے کے لئے ایک میکانزم قائم کیا ہے۔آئی سی اے آر کے ذریعے، ان اداروں کے ذریعے کی گئی ریسرچ کے معیار کا تجزیہ کرنے کے لئے ریسرچ ایڈوائزری کمیٹیز اور کوئنکواینیل ریویو ٹیمزقائم کئے گئے ہیں۔اس کے علاوہ سبھی آئی سی اے آر ریسرچ انسٹی ٹیوٹ آئی ایس او سرٹیفائیڈ ہیں اور تحقیقی اداروں سے تسلیم شدہ ہیں۔ آئی سی اے آر ریسرچ اسکیموں کے معاملے میں آؤٹ کم ریویو اور تھرڈ پارٹی ایویلیویشن کا کام بھی انجام دیا جاتا ہے۔
یہ اطلاع زراعت اور کسانوں کی بہبود کے مرکزی وزیر جناب نریندر سنگھ تومر نے آج راجیہ سبھا میں ایک تحریری جواب میں دی۔
خواتین اور بچوں کی ترقیات کی وزارت
پردھان منتری راشٹریہ بال پرسکار کےلئےآخری تاریخ میں 31 اکتوبر 2022تک توسیع
خواتین اور بچوں کی ترقی کی وزارت نے پردھان منتری راشٹریہ بال پرسکار کی آخری تاریخ 30 ستمبر 2022 سے بڑھاکر 31 اکتوبر 2022 شام 5 بجےتک کردی ہے۔عام لوگوں کی معلومات کےلئے نیا نیشنل ایوارڈ پورٹل  اس ویب سائٹ پر کام کررہا ہے۔
درخواست دہندگان سے درخواست کی جاتی ہے کہ وہ رجسٹر کریں اور پردھان منتری راشٹریہ بال پرسکر، 2023 کے لیے نیشنل ایوارڈ پورٹل  پر درخواست دیں۔ یہ ان لوگوں پر بھی لاگو ہوتا ہے جنہوں نے پہلے ہی پرانے "پی ایم آر پی بی پورٹل" پر اپلائی کیا ہوا ۔
https://nca-wcd.nic.in/
سماجی انصاف اور تفویض اختیارات کی وزارت
12 ستمبر 2022 کو این سی سی کیڈٹس کے ساتھ بات چیت کا اہتمام اور منشیات کے استعمال کے خلاف عزم کیا جائے گا
مرکزی وزیر دفاع جناب راج ناتھ سنگھ اور سماجی انصاف اور تفویض اختیارات کے مرکزی وزیر ڈاکٹر وریندر کمار بات چیت کے اس پروگرام کی مشترکہ طور پر صدارت کریں گے
توقع کی جاتی ہے کہ این سی سی کیڈیٹس اور نوجوانوں کے علاوہ ملک بھر کے 17 این سی سی ریاستی ڈائرکٹوریٹ لائیو اسٹریمنگ کے ذریعہ اس تقریب میں شرکت کریں گے
منشیات کی لعنت کے خطرناک مضمرات کے بارے میں نوجوانوں کو معلومات فراہم کرنے کی فوری ضرورت پر غور کرتے ہوئے، اور نوجوانوں کے درمیان این سی سی کے زبردست اثرات کو تسلیم کرتے ہوئے، سماجی انصاف اور تفویض اختیارات کی وزارت کے ذریعہ 12 ستمبر 2022 کو ، نئی دہلی میں واقع ڈاکٹر امبیڈکر بین الاقوامی مرکز  کے بھیم آڈی ٹوریم میں این سی سی کیڈیٹ کے ساتھ باہم اثر پذیر بات چیت اور منشیات کے استعمال کے خلاف عوامی سطح پر عہد کرنے کی ایک تقریب کا اہتمام کیا جائے گا۔
اس باہم اثر پذیر تقریب کی مشترکہ صدارت کے فرائض مرکزی وزیر دفاع جناب راج ناتھ سنگھ اور سماجی انصاف و تفویض اختیارات کے مرکزی وزیر ڈاکٹر وریندر کمار کے ذریعہ ادا کیے جائیں گے۔ ملک میں این سی سی کے تمام تر 17 ریاستی ڈائریکٹوریٹس لائیو اسٹریمنگ کے توسط سے اس تقریب میں شرکت کریں گے۔
ریاستوں کے سماجی بہبود کے محکموں کے پرنسپل سکریٹری حضرات، ڈاکٹر امبیڈکر چیئر ایجوکیشنل ادارے اور دیگر تعلیمی اداروں کے طلبا سے بھی آن لائن طریقہ سے اس تقریب میں شرکت کرنے کی درخواست کی گئی ہے۔ تمام ضلع کلکٹر حضرات کو اپنے اپنے اضلاع میں این سی سی کیڈیٹس اور نوجوانوں کو بات چیت کے اس پروگرام اور حلف لینے سے متعلق تقریب کو دیکھنے اور اس میں شرکت کے لیے سہولتیں فراہم کرانے کے لیے کہا گیا ہے۔ توقع کی جاتی ہے کہ ملک بھر کے ہزاروں این سی سی کیڈیٹس اور نوجوان اس تقریب میں شرکت کریں گے۔
سماجی انصاف اور تفویض اختیارات کا محکمہ منشیات کے استعمال میں تخفیف، حکومت ہند ، میں نوڈل محکمہ کے طورپر کام کرتا ہے۔ نوجوانوں، بچوں اور برادری میں بیداری پیدا کرنے کے لیے، شناخت شدہ 272 اضلاع میں 15 اگست 2020 کو حکومت ہند کے ذریعہ نشہ مکت بھارت ابھیان  شروع کیا گیا تھا۔ اب تک 8 کروڑ سے زائد افراد، جن میں 3 کروڑ نوجوان، 2 کروڑ خواتین اور 1.59 لاکھ تعلیمی ادارے شامل ہیں، این ایم بی اے کا حصہ بن چکے ہیں۔
این سی سی کیڈیٹس کی فعال شمولیت کے ساتھ، توقع کی جاتی ہےکہ سماجی انصاف اور تفویض اختیارات کا محکمہ اس مہم کو نئی بلندیوں تک لے جائے گا اور نشہ مکت بھارت کے ذریعہ طے کیا گیا ہدف حاصل کرے گا۔
جل شکتی وزارت
‘واٹر ہیروز: اپنی کہانیاں شیئر کریں ’ مقابلہ- جون 2022 کے فاتحین کا اعلان
آبی وسائل، دریا کی ترقی اور گنگا کی بحالی کے محکمے، جل شکتی کی وزارت نے ‘واٹر ہیروز: اپنی کہانیاں شیئر کریں’ کے عنوان سے ایک مقابلہ شروع کیا ہے۔
آج تک،مائی گو پورٹل پر مقابلے کے تین ایڈیشن شروع کیے جا چکے ہیں۔ پہلا ایڈیشن 01.09.2019 سے شروع ہو کر 30.08.2020 کو ختم ہوا تھا۔ دوسرا ایڈیشن 19.09.2020 سے شروع ہو کر 31.08.2021 کو مکمل کیا گیا تھا۔ تیسرا ایڈیشن 01.12.2021 کو شروع کیا گیا ہے اور 30.11.2022 کو ختم ہوگا۔ اب تک 149 افراد کو‘ واٹر ہیرو: شیئر یور اسٹوریز ’ مقابلہ میں اعزازات سے نوازا گیا ہے۔ یہ واٹر ہیرو پانی کے تحفظ، پانی کے تحفظ کے لیے آگاہی پیدا کرنے، بارش کے پانی کی ذخیرہ کاری ، پانی کی ذخیرہ کاری کے لئے تجارت کاری، زمینی پانی کے انتظام، دریا کی بحالی، آبی ذخائر کی بحالی اور گندے پانی کے دوبارہ استعمال/ری سائیکلنگ کے شعبے میں کام کر تے رہے ہیں۔
مقابلے کا مقصد عام طور پر پانی کے معیار میں بہتری لانا اور پانی کے تحفظ اور آبی وسائل کی پائیدار ترقی کے لئے ملک گیر کوششوں کی حمایت کرنا ہے۔ وزیر اعظم جناب نریندر مودی کے ویژن کے مطابق ملک میں پانی کے تحفظ کے مقصد کو اپنانے کے لیے ایک بڑی آبادی کو تحریک دی جانی چاہیے۔ مقابلے کا مقصد پانی کے تحفظ کے بارے میں آگاہی پیدا کرنا اور پانی کے ہیروز کے تجربات کا اشتراک کرنا ہے اور پانی کے تحفظ اور انتظام کے بارے میں ایک مستقل رجحان پیدا کرنا تاکہ تمام اسٹیک ہولڈرز کے درمیان رویے میں تبدیلی پیدا کی جا سکے۔
جون 2022 کے مہینے کے تین فاتح جناب انوج شرما، جناب آراو سیٹھ اورجناب درگیش گپتا ہیں، ان کی تفصیلات ذیل میں دی گئی ہیں۔ ان میں سے ہر ایک کو-/10,000 روپے اور ایک سرٹیفکیٹ کا نقد انعام ملے گا۔
- جناب انوج شرما کا تعلق میرٹھ سے ہے۔ انہوں نے اچھے اقدامات کی منصوبہ بندی کی اور ان کوفروغ دیا ۔ ان اقدامات میں پودے لگانے کی مہم، ماحولیات، پانی کی بچت، اور فضلہ کی ری سائیکلنگ شامل ہیں اور ان کا مقصد طلباء کو محلے میں ماحولیات کے تحفظ کے بارے میں آگاہ کرنا ہے۔
- جناب درگیش گپتا ‘‘گرین یاترا ٹرسٹ’’ نامی این جی او کے شریک بانی ہیں۔ انہوں نے این سی آر ریجن، ایم ایم آر اور بنگلور میں 15 سے زیادہ تالابوں اور جھیلوں کو نئی زندگی عطا کرنے اور تخلیق کرنے کی متعدد کوششیں کیں۔ اس کے علاوہ، انہوں نے آئی ڈی ایس تنظیم کے ساتھ مل کر مہاراشٹر کے قبائلی علاقوں میں پانی کے تحفظ سے متعلق بہت سے منصوبوں پر عمل درآمد کیا ہے۔
- جناب آراو سیٹھ غازی آباد سے تعلق رکھنے والے 13 سالہ طالب علم کارکن ہیں۔ انہوں نے 4500 درخت لگائے اور آگاہی پیدا کرنے والے پروگراموں اور ایکشن پلانوں کے ذریعے معاشرے سے اپنی وابستگی کا ثبوت دیا۔ انہوں نے اپنی ٹیم کے ساتھ جمنا کی صفائی کی مہم میں بڑھ چڑھ کر حصہ لیا۔
مقابلہ ماہانہ منعقد ہوتا ہے اور اسے مائی گو پورٹل پر دیکھا جا سکتا ہے۔ مقابلے میں حصہ لینے کے لیے، کسی بھی فرد کو پانی کے تحفظ پر اپنی کامیابی کی کہانیاں 1-5 منٹ کی ویڈیو کی شکل میں پوسٹ کرنے کی ضرورت ہوتی ہے، اس کے ساتھ 300 الفاظ تک کی تحریر اور کچھ تصویریں منسلک کرنی ہوں گی جو اس فن کی طرف سے کی گئی کوششوں کی عکاسی کرتی ہوں۔ نیز، شرکاء مائی گو پورٹل  پر اپنی ویڈیوز  شیئر کرسکتے ہیں۔ مائی گو پورٹل کے علاوہ، اندراجات waterheroes.cgwb[at]gmail[dot]com پر بھی جمع کرائے جا سکتے ہیں۔
ریلوے کی وزارت
انڈین ریلویز احمدآباد-ممبئی روٹ پر تیجس ایکسپریس کی شروعات کرے گا
تیجس آئی آر سی ٹی سی کے ذریعے چلائی جانے والی دوسری پریمیم ٹرین ہے
نئی دہلی ،30؍دسمبر:لکھنؤ-دہلی تیجس ایکسپریس کو کامیابی کے ساتھ چلانے کے بعد دوسری تیجس پریمیم ٹرین احمدآباد اور ممبئی کے درمیان چلنے کے لئے تیار ہے۔بہترین سہولتوں سے لیس ریل گاڑیوں کے ذریعے مسافروں کو سفر کا بہترین احساس کرانے سے متعلق صورتحال کو بہتر بنانے کی کوششوں کے تحت ریلویز کی وزارت کا یہ دوسرا قدم ہوگا۔اس تیجس ٹرین کوافتتاحی طورپر 17 جنوری 2020ء کو احمد آباد سے جھنڈی دکھاکر روانہ کیا جائے گا۔اس ٹرین کو 19 جنوری 2020ء سے احمد آباد سے تجارتی نقطہ نظر سے چلایا جائے گا۔
اس ٹرین کو چلانے کا کام آئی آر سی ٹی سی کرے گی، جو کہ پہلے تیجس ٹرین کو بھی چلاتی ہے۔یہ ٹرین سبھی جدید قسم کی سہولتوں سے آراستہ ہوگی، تاکہ مسافروں کو اعلیٰ درجےکے راحت پہنچائی جاسکے۔اس مکمل طورپر ایئرکنڈیشنڈ ٹرین میں دو ایگزیکٹیو کلاس چیئرکار ہوں گی،جس میں سے ہر چیئرکار میں 56سیٹیں ہوں گی۔اس کے علاوہ اس میں 8چیئرکار ہوگی، جس میں سے ہر ایک میں 78سیٹیں ہوں گی۔اس ٹرین کے ذریعے مجموعی طورپر 736مسافروں کو لانے لے جانے کی گنجائش ہوگی۔اس تیجس ٹرین کا کمرشیل ہالٹ نانڈیاڈ، وڈودرا، بھروچ، سورت، واپی اور بوری ولی میں ہوگا۔یہ ٹرین جمعرات کو چھوڑ کر ہفتے کے سبھی دن چلے گی۔
اس ٹرین کی اہم خصوصیات حسب ذیل ہیں:
- مسافروں کے لئے آئی آر سی ٹی سی ٹرینوں کے زمرے میں آنے والی ٹرینوں میں دستیاب آن بورڈ انفوٹین منٹ خدمات ۔
- ٹرین کے چلتے وقت مسافروں کو ٹرین میں بہترین قسم کا خوردونوش دستیاب کرایا جائے گا، جس کی قیمت کرائے میں شامل ہوگی۔
- ٹرین میں ایئرلائنس کی طرح ٹرالیوں کے ذریعے خدمات فراہم کرائی جائیں گی۔ ہر کوچ میں آر او واٹر فلٹر دستیاب ہوگا، جو ہر مسافر کو دستیاب کرائی جانےوالی ڈبہ بند پینے کے پانی کی بوتل کے علاوہ ہوگی۔
- آئی آر سی ٹی سی کے دائرے میں آنے والی ٹرین میں سبھی مسافروں کو آئی آر سی ٹی سی کے ذریعے مفت 25لاکھ روپے تک کا ریل ٹریول انشورنس دستیاب کرایا جائے گا۔ اس لازمی ٹریول انشورنس میں سفر کے دوران ہونےوالی چوری یا ڈکیتی کے عوض میں ایک لاکھ روپے تک کا خصوصی انشورنس شامل ہے۔
- اس کے علاوہ پہلی بار ایک خاص چیز متعارف کرائی گئی ہے،وہ یہ کہ آئی آر سی ٹی سی ٹرین کے ایک گھنٹہ سے زیادہ کی تاخیر کی صورت میں 100روپے اور دو گھنٹے سے زیادہ تاخیر کی صورت میں 250 روپے کا ہرجانہ ادا کرے گی۔
- ٹرین کے رد ہونے کی صورت میں کنفرم ؍ویٹنگ لسٹ والے ای-ٹکٹ پر کرائے کی پوری رقم خود بہ خود واپس کردی جائے گی۔ ٹکٹ کینسل کرنے یا ٹی ڈی آر بھرنے کی ضرورت نہیں ہوگی۔
- اس ٹرین میں کوئی تتکال یا پریمیم تتکال کوٹہ نہیں ہوگا۔اس میں صرف جنرل کوٹہ اور غیر ملکی سیاح کوٹہ ہوگا۔ غیر ملکی سیاحوں کے لئے ای سی میں 6 اور سی سی میں 12 سیٹیں غیر ملکی سیاح کوٹے کے لئے دستیاب ہوں گی۔
اس ٹرین کے لئے ٹکٹ کی بکنگ شروع ہوچکی ہے اور مسافر صرف آئی آر سی ٹی سی کی ویب سائٹ www.irctc.co.in یا اس کے موبائل ایپ “IRCTC Rail Connect’’ پر ٹکٹ بک کرا سکتے ہیں۔ اس کے لئے ریلوے ریزرویشن کاؤنٹروں پر کوئی بکنگ نہیں ہوگی۔اس ٹرین کے لئے آئی آر سی ٹی سی کے آن لائن ٹریول پورٹل پارٹنرز کے ذریعے بھی بکنگ کرائی جاسکے گی۔
شہری ہوابازی کی وزارت
جناب جیوترادتیہ ایم سندھیا نے ممبئی سے احمد آباد تک آکاسا ایئر کی پہلی پرواز کو جھنڈی دکھا کر روانہ کیا
ہندوستان ہوا بازی کی صنعت کی جمہوریت سازی کا گواہ بن رہا ہے: جناب سندھیا
آئندہ چار سالوں میں ملک میں فضائی مسافروں کی تعداد چالیس کروڑ تک پہنچنے کی امید ہے: جناب سندھیا
شہری ہوا بازی کے وزیر جناب جیوترادتیہ ایم سندھیا اور شہری ہوابازی کے وزیر مملکت جنرل  وی کے سنگھ نے آج ممبئی سے احمد آباد تک آکاسا ایئر کی پہلی پرواز  کا ورچوئل طور پر افتتاح کیا۔
جناب سندھیا نے شہری ہوا بازی کی وزارت کے وزیرمملکت، جنرل  وی کے سنگھ  اور ایم او سی اے کے سکریٹری جناب راجیو بنسل کے ساتھ دہلی سے آکاسا ایئر کی پہلی پرواز کو ہری جھنڈی دکھائی جس نے ممبئی میں چھترپتی شیواجی مہاراج بین الاقوامی ہوائی اڈے  سے اتوار، 07 اگست، صبح 10:05 بجے اڑان بھری۔ اس پروگرام میں ایم او سی اے میں جوائنٹ سیکرٹری محترمہ اوشا پدھی، جناب راکیش جھنجھن والا بانی آکاسا ایئر، محترمہ ریکھا جھنجھن والا اور جناب ونے دوبے، سی ای او اور بانی، آکاسا ایئر، نیلو کھتری شریک بانی اور اکاسا ایئر کے سینئر نائب صدر بھی موجود تھے۔
اس تقریب سے خطاب کرتے ہوئے، جناب جیوترادتیہ ایم سندھیا نے کہا کہ "آج کی افتتاحی پرواز ہندوستان میں شہری ہوابازی کی تاریخ میں ایک نئی صبح ہے۔ یہ وزیر اعظم کی دور اندیشی اور بصیرت کے ہدف اور جوش کی وجہ سے ہے کہ ہم نے پہلی بار ہندوستان میں شہری ہوا بازی میں جمہوریت سازی کو دیکھا ہے۔ پہلے یہ ایک ایسی صنعت تھی جسے انتہائی اشرافیہ طبقے کے لئے سمجھا جاتا تھا، لیکن اب ان کے وژن کی وجہ سے ہم گزشتہ آٹھ سالوں میں رسائی، دستیابی، استطاعت اور شہری ہوابازی میں شمولیت کے حوالے سے ایسی تبدیلی دیکھ رہے ہیں جو ہم نے پہلے کبھی نہیں دیکھی تھی۔ اس نئے ماحول میں اکاسا ایئر کا خیرمقدم کرنا چاہوں گا اور مجھے پورا یقین ہے کہ آنے والے دنوں میں اکاسا ایئر یقینی طور پر ایک بہت اہم مقام حاصل کرے گی۔
وزیر موصوف نے مزید کہا، "گزشتہ آٹھ سالوں میں ہندوستان کی شہری ہوابازی کی صنعت مکمل طور پر بدل گئی ہے۔ اڑان اسکیم کے تحت، ہمارے پاس 425 راستے ہیں جن کک 1000 راستوں تک بڑھانے کا ہدف ہے، وہیں اب 68 ہوائی اڈے ہیں جنہیں سو نئے ہوائی اڈے بنانے کا ہدف ہے۔ اگلے 4 سالوں میں ہم ہندوستان میں شہری ہوابازی کے ذریعے 40 کروڑ مسافروں کی تعداد تک پہنچنے کی توقع کر رہے ہیں۔ وہ دن دور نہیں جب ریل ٹرانسپورٹ اور روڈ ٹرانسپورٹ کے ساتھ ساتھ شہری ہوابازی ہندوستان میں نقل و حمل کا مرکز بن جائے گی۔
شہری ہوا بازی کے وزیر مملکت  ڈاکٹر وی کے سنگھ  نے بھی آکاسا ایئر کو مبارکباد دی۔ مہاراشٹر کے نائب وزیر اعلیٰ دیویندر فڑنویس کا ویڈیو پیغام بھی عملی طور پر شیئر کیا گیا۔
ایس این وی ایوی ایشن برانڈ نام کے ساتھ آکاسا ایئر کے ساتویں شیڈول ایئر لائن ہے جس کا کارپوریٹ ہیڈ کوارٹر ممبئی میں ہے اور اس کے پاس بوئنگ میکس - 8 ہوائی جہاز ہے۔ آکاسا ایئر ایک کم لاگت والا کیریئر بننے کا ارادہ رکھتی ہے جس میں سنگل فلیٹ اور تمام اکانومی سیٹیں ہیں۔ آکاسا ایئر اگلے پانچ سالوں میں اپنی سرگرمیوں کو 72 ہوائی جہازوں تک بڑھانے کا منصوبہ بنا رہی ہے جس سے ہندوستان میں گھریلو ہوا بازی کی خدمات میں نمایاں اضافہ ہوگا۔
ش ح۔ ش ت۔ج
Uno-8823
(Visitor Counter : 90
کابینہ
کابینہ نے بین الاقوامی شہری ہوابازی ، 1944 سے متعلق آرٹیکل 3 بی آئی ایس اور آرٹیکل 50  اور آرٹیکل 56  میں ترامیم سے متعلق توثیق سے مربوط تین معاہدات کو اپنی منظوری دی
مرکزی کابینہ نے معزز وزیر اعظم جناب نریندر مودی کی قیادت میں بین الاقوامی شہری ہوابازی ، 1944سے متعلق آرٹیکل 3 بی آئی ایس اور آرٹیکل 50  اور آرٹیکل 56  میں ترامیم سے متعلق توثیق سے مربوط تین معاہدات کو اپنی منظوری دے دی ہے۔
شکاگو کنونشن سے متعلق آرٹیکل اس امر سے متعلق مراعات اور ذمہ داریوں کا جواز فراہم کرتا ہے جن کا تعلق تمام تر معاہدہ کرنے والی ریاستوں اور بین الاقوامی آئی سی اے او معیارات کو فروغ دینے نیز منظور شدہ سفارشات  کو اختیار کرنے سے ہے جو بین الاقوامی ہوائی نقل و حمل کے ضوابط طے کرتے ہیں۔
گذشتہ 78 برسوں کے دوران شکاگو کنونشن کئی ترامیم سے گزرا ہے اور بھارت وقتاً فوقتاً اس طرح کی ترامیم کی توثیق کرتا رہا ہے۔ مذکورہ توثیق درج ذیل تین معاہدات کے سلسلے میں کی گئی ہے جن کا تعلق بین الاقوامی شہری ہوابازی’شکاگو کنونشن 1944 ‘سے متعلق کنونشن کی ترامیم سے ہے:
- معاہدے کے تحت شکاگو کنونشن 1944 میں آرٹیکل 3 بی آئی ایس داخل کرنے کی بات کرتا ہے تاکہ رکن ممالک پرواز کے وقت شہری طیاروں میں ہتھیاروں کے استعمال کی روک تھام کر سکیں۔
- معاہدہ جو شکاگو کنونشن 1944 کے آرٹیکل 50  میں ترمیم کرے گا تاکہ آئی سی اے او کونسل کی تعداد 36 سے بڑھا کر 40 کی جا سکے۔  اور
- شکاگو کنونشن 1944 کے آرٹیکل 56 میں ترمیم سے متعلق معاہدہ تاکہ ہوائی نیوی گیشن کمیشن کی تعداد 18 سے بڑھا کر 21 کی جا سکے ۔
یہ توثیق بین الاقوامی شہری ہوابازی کے سلسلے میں کنونشن میں شامل اصولوں کے تئیں بھارت کی عہد بندگی کا اعادہ کرے گی۔ یہ توثیق بھارت کے لیے بین الاقوامی شہری ہوابازی سے متعلق امور کے معاملے میں زیادہ عمل دخل کے حامل ملک کا درجہ حاصل کرنے کے مواقع کے بہتر امکانات فراہم کرے گی۔
وزارت اطلاعات ونشریات
وارتالاپ، حکومت اور میڈیا کے درمیان تعلقات قائم کرنے کا ایک وسیلہ ہے: پی آئی بی کے ڈائریکٹر جنرل بھوپیندر کینتھولہ
پی آئی بی بھوبنیشور کے ذریعہ، اڈیشہ شہر پوری میں، یک روزہ میڈیا ورکشاپ –‘‘ وارتالاپ’’ کا انعقاد
پی آئی بی  کے ڈائریکٹر جنرل جناب بھوپیندر کینتھولہ نے کہا ہے کہ حکومت اور سرکار کے درمیان تعلقات کو قائم کرنے کے لئے وارتا لاپ ایک وسیلہ ہے تاکہ انتہائی ابتدائی سطح پر عوام الناس تک رسائی کی جاسکے۔ انہوں نے یہ بات پریس انفارمیشن بیورو  بھوبنیشور کے ذریعہ پوری میں منعقدہ میڈیا ورکشاپ ‘‘وارتا لاپ’’ میں شرکت کے دوران کہی۔
اجتماع سے خطاب کرتے ہوئے جناب کینتھولہ نے کہا کہ وبا کے باعث اب حالات تبدیل ہو چکے ہیں۔ انہوں نے نیو میڈیا میں صحافیوں کے لئے مہارت کی فروغ کے تربیتی پروگرام کی اہمیت کا آغاز کرتے ہوئے کہا ‘‘اسمارٹ فون کے ذریعہ ، آن لائن اور ڈیجیٹل میڈیا کی شکل میں صحافت کا ایک نیا رجحان ابھر رہا ہے، جس کے ساتھ ہر صحافی کو ہمہ آہنگ ہونے کی ضرورت ہے’’۔
پوری کے سینئر صحافی جناب جگن ناتھ بستیہ نے ورکشاپ میں شرکت کی اور صحافیوں کو درپیش مختلف چیلنجوں اور مسائل پر روشنی ڈالی۔ انہوں نے تجویز کیا کہ ‘‘عام لوگوں کی طرح ہی ، صحافی بھی سمندری طوفانوں، وباؤں سے یکساں طور پر متاثر ہوتے ہیں۔ یہی وقت ہے کہ ان کے لئے اور ان کی بہبود کے بارے میں سوچا جانا چاہئے’’۔
بھوبنیشو ر کی علاقائی پیش رسائی کی بیورو کے ایڈیشنل ڈائریکٹر جنرل جناب اکھل کمار مشرا نے کہا کہ صحافت صرف ایک پیشہ ہی نہیں بلکہ ایک مہارت بھی ہے۔ آر او بی کے اے ڈی جی نے کہا کہ ‘‘وارتالاپ جیسے پروگراموں کے ذریعہ، سرکار اور میڈیا کے لئے ایک پلیٹ فارم وضع کیا جا رہا ہے تاکہ وہ ایک جگہ یکجا ہو کر بات چیت کرسکیں اور اس وقت معاملات میں بہتری آئے جب ہم کسی چیز کے بارے میں تبادلہ خیال کریں اور اس پر بحث کریں۔’’
تکنیکی اجلاس کے دوران ، سینئر صحافی جناب راجہ رام ستا پتھی نے اجاگر کیا کہ آج کے جدید دور کی صحافت کس طرح چیلنجوں سے پر ہے۔ انہوں نے کہا کہ ‘‘ہر ایک صحافی کو یہ سمجھنا چاہئے کہ وہ عوام کے لئے کام کر رہا ہے نہ کہ کسی فرد یا کسی تنظیم کے لئے ۔ ایک صحافی کا کردار ہمیشہ معلوماتی ، تعلیمی اور تفریحی ہونا چاہئے’’۔
سینئر صحافی جناب سندیپ ساہو نے صحافتی ضابطہ اخلاق اور سوشل میڈیا کے بارے میں بات چیت کی۔ انہوں نے کہا کہ صحافتی ضابطہ اخلاق، روایتی طور پر کسی امر کے تجارتی ہوجانے، افراد، تنظیموں کے ذریعہ متاثر ہو تی ہے البتہ مقصد کا تصور اولین ہونا چاہئے’’۔ انہوں نے زور دے کر کہا کہ ایک سچے صحافی کو ہمیشہ درست راہ پر قائم رہنا چاہئے اور ناظرین کے سامنے کوئی بھی بات پیش کرنے سے پہلے اسے ، معاملات کے حقائق کی تصدیق کرنی چاہئے۔
پی آئی بی کے ڈپٹی ڈائریکٹر ،ڈاکر جی سی داش نے اپنے استقبالیہ کے خطاب میں بہبود کی اسکیم کے بارے میں آگاہی وضع کرنے میں میڈیا کے کردار کو اجاگر کیا ، جب کہ پی آئی بی کے میڈیا اور کمیونی کیشن آفیسر جناب پی کے چودھری نے اس اجلاس کی نظامت کی۔
بعد میں دن میں پروگرام میں شرکت کے لئے یکجا ہونے والے صحافیوں کے ساتھ ایک تعاملی مصروفیاتی اجلاس کا انعقاد کیا گیا۔ وارتا لاپ سے متعلق اُن سے ماحصل اور تجاویز حاصل کر کے ایک جامع فیڈ بیک بھی تیار کیا گیا۔ اس میڈیا ورکشاپ میں پوری سے لگ بھگ 80 صحافی کی فعال شرکت نظر آئی ہے۔
۔۔۔۔۔۔۔۔۔۔۔۔۔۔۔۔۔۔

U-3109
(Visitor Counter : 78
صحت اور خاندانی بہبود کی وزارت
کل 4.33 کروڑ جانچ میں سے بھارت نے پچھلے دو ہفتوں میں 1.22 کروڑ سے زیادہ جانچ کی
پچھلے 24 گھنٹے کے دوران 10 لاکھ سے زیادہ جانچ کی گئیں
22 ریاستوں، مرکز کے زیر انتظام علاقوں کے قومی اوسط کے مقابلے میں بہتر ٹی پی ایم ہے
ٹسٹ  ٹریٹ  اور ٹریک کی مرکز کی قیادت والی حکمت عملی کے اندر رہنما اصول کے تحت ریاستوں، مرکز کے زیر انتظام علاقوں کے ذریعے نمونوں کی سرگرم ٹسٹنگ ہوئی ہے۔ لگاتار طور پر جانچ کے اعلیٰ سطح کا نتیجہ ابتدائی تشخیص اور بہتر ریکوری کی شکل میں سامنے آیا ہے۔
اس اصول پر عمل کرتے ہوئے بھارت میں مجموعی طور پر جانچ کا آنکڑہ 4.3 کروڑ کو پار کرگیا ہے یعنی اب تک 4 کروڑ 33 لاکھ 24 ہزار 834 ٹسٹ کئے جاچکے ہیں۔ اکیلے پچھے دو ہفتے میں 12266514 ٹسٹ کئے گئے تھے۔
ریاستیں اور مرکز کے زیر انتظام علاقے ٹسٹ کی اپنی صلاحیت میں خاطر خواہ اضافہ کررہے ہیں۔ جانچ کی مجموعی تعداد کے زیادہ سے زیادہ معاملوں میں جن ریاستوں نے زیادہ تعاون دیا ہے ان میں تمل ناڈو، اترپردیش اور مہاراشٹر شامل ہیں۔ ان تینوں ریاستوں کی کل جانچ میں سے لگ بھگ 34 فیصد کی حصہ داری ہے۔
بھارت کی یومیہ ٹسٹنگ کی صلاحیت 10 لاکھ سے زیادہ ہوگئی ہے۔ یعنی ایک دن میں 10 لاکھ سے زیادہ ٹسٹ کیے جارہے ہیں۔ گزشتہ 24 گھنٹوں کےد وران 1016920 ٹسٹ کئے گئے۔
ٹسٹ کی اوسط ہفتہ وار تعداد میں بھی خاطر خواہ اصافہ ہوا ہے۔ جانچ کی اوسط ہفتے وار تعداد میں جولائی 2020 کے پہلے ہفتے میں 4 گنا سے زیادہ کا اضافہ ہوچکا ہے۔
ملک بھر میں آسان سے ٹیسٹنگ کے لئے تشخیص کرنے والے لیب نیٹ ورک کی توسیع اور سہولت سے ٹسٹ کے کام کو بھی تقویت ملی ہے۔ فی ملین جانچ  میں بھی تیز اچھال آیا ہے اور یہ 31394 تک پہنچ گیا ہے۔
22 ریاستیں، مرکز کے زیر انتظام علاقوں کا قومی اوسط کے مقابلے میں بہتر ٹی پی ایم دلی، آندھرا پردیش اور تمل ناڈو ایک دن میں سب سے زیادہ تعداد میں جانچ کی رپورٹ کررہے ہیں۔
کووڈ انیس سے متعلق تکنیکی معاملات، رہنما خطوط اور ایڈوائزریز سے متعلق تمام مصدقہ اور جدید معلومات کے لئے برائے مہربانی مستقل طور پر ویب سائٹ https://www.mohfw.gov.in اور @MoHFW_INDIAپر وزٹ کریں۔
کووڈ انیس سے متعلق تکنیکی سوالات ٹیکنیکل کوپری covid19[at]gov[dot]in اور دیگر سوالات ncov2019[at]gov[dot]in اور @CovidIndiaSeva پر بھیج سکتے ہیں۔
کووڈ انیس سے متعلق کسی بھی سوال کی صورت میں برائے مہربانی صحت وخاندانی بہبود کی وزارت کے ہیلپ لائن نمبر 1075 یا +91-11-23978046 پر کال کرسکتے ہیں۔
کووڈ انیس سے متعلق ریاستوں، مرکز کے زیر انتظام علاقوں کی فہرست بھی https://www.mohfw.gov.in/pdf/coronvavirushelplinenumber.pdf . پر دستیاب ہے۔
............................
م ن، ح ا، ع ر
01-09-2020
U-5001
(
نوجوانوں کے امور اور کھیل کود کی وزارت
آسام رائفلس پبلک اسکول، شیلانگ شمال-مشرقی خطے کا
پہلا کھیلو انڈیااسپورٹس اسکول بنا
امور نوجواں اور کھیل کے مرکزی وزیر جناب کرن رجیجو نے پیر کو شیلانگ میں آسام رائفلس پبلک اسکول  کا ایک کھیلو انڈیا اسپورٹس اسکول کے طور پر افتتاح کیا۔ فی الحال پورے ملک میں 9 اسپورٹس اسکولوں کو منظوری دی گئی ہے، جن میں سے 5 کا نظم و نسق فوجی اور نیم فوجی دستوں کے ذریعے کیاجاتا ہے ۔ آسام رائفلس پبلک اسکول شمال مشرقی خطے میں کھیلو انڈیا اسکیم کے تحت اعلان کیا جانے والا پہلا اسپورٹس اسکول ہے۔
اب سرکار اس اسکول کے کھیل سے جڑے با صلاحیت طلبہ کے رہنے، کھانے، تعلیمی اخراجات، مقابلوں میں شرکت، بیمہ اور صحت، کھیل سے متعلق ٹریننگ اور امداد، ٹریننگ دینے والوں اور معاون ملازمین کی تنخواہ، کھیل کے آلات اور دیگر متعلقہ کاموں کا خرچ برداشت کرےگی۔ کھیلو انڈیا اسپورٹس اسکول کا مقصد تعلیم کے ساتھ ساتھ کھیل کو بھی زندگی میں شامل کرنا ہے اور اس عمل میں ملک میں کھیلوں کا فروغ اور ایتھلیٹوں کی کارکردگی اور نظریہ میں جامع بہتری پیدا کرنا ہے۔یہ اسکول شمال مشرقی علاقوں یا قبائلی علاقوں میں صلاحیتوں کی شناخت اور ان کی ترقی میں بھی مددگار ثابت ہوگا۔
جناب رجیجو نے کہا ، ‘‘ یہ آسام رائفلس پبلک اسکول کے ایک تاریخی سفر کی شروعات ہے اور یہ کھیلو انڈیا اسپورٹس سنٹر نوجوان لڑکوں اور لڑکیوں کی صلاحیتوں کو نکھارے گا، جو آگے چل کر اولمپک میں تمغے لائیں گے۔ ’’
مرکزی وزیر اس اسکول میں کئی مثبت تبدیلی لانے کے لئے آسام رائفلس کے ڈائرکٹر جنرل لیفٹیننٹ جنرل سکھدیپ سانگوان کی کوششوں کی بھی تعریف کی۔ انہوں نے کہا، ‘‘ کھیل ہمیشہ سے اس اسکول کا اٹوٹ حصہ رہاہے اور یہ مستقبل کے فاتحین کو تیار کرے گا۔مجھے گزشتہ کئی برسوں میں مختلف پہل کے ذریعے اس اسکول میں زبردست تبدیلی لانے میں لیفٹیننٹ جنرل سکھدیپ سانگوان کی کوششوں کوضرورقبول کرنا چاہئے۔ اس اسکول کی حصولیابیوں میں یہ اسپورٹس اسکول ایک اضافی تاج کی طرح ہوگا اور یہ بھارت کو ایک اہم کھیل کی طاقت بنانےکے وزیراعظم جناب نریندر مودی کے نظریے کو آگے بڑھانے میں بے حد معاون ثابت ہوگا۔ ’’
تعلیم اور کھیل میں ایک اچھا ٹریک ریکارڈ رکھنے، قیام وطعام  کی بہتر سہولیات سے لیس ہونے، کھیل سے جڑی سہولیات کو مہیا کرانے کےلئے مناسب جگہ اور نوجوانوں کے پروگرام اور کھیل کی وزارت اور وزار ت داخلہ کے درمیا ن ایک بین وزارتی حصہ داری کے تحت اولمپک کھیلوں کے فروغ کے تئیں جھکاؤ کے سبب آسام رائفلس پبلک اسکول کو ایک کھیلو انڈیا اسپورٹس اسکول کے طور پر نشان زد کیا گیا ہے۔ اس اسکول کے لئے مقرر کئے گئے موضوعات میں تیر اندازی، ایتھلیٹکس اور تلواربازی ہے، جن میں پہلے سال کے لئے کُل 100 ایتھلیٹوں کو  شامل کیا جائے گا۔